CRNOGORCI U VOJVODINI 
NAKON 70 GODINA 


Nenad Stevović 


The author outlines the demographic circumstances in the 
places in Vojvodina which were populated by Montenegrins 70 
years ago, and brings a poem on colonisation written by 
Radovan Stevović, an early resistance fighter who gave the 


name to Lovćenac. 


Kolonizacija Crnogoraca u Vojvodinu odvijala se u periodu 
1945-1948. godine u specifičnim istorijskim uslovima 
neposredno poslije završetka Drugog svjetskog rata i 
Narodnooslobodilačke borbe jugoslovenskih naroda. Vlada 
Demokratske Federativne Jugoslavije je, donošenjem Zakona o 
agrarnoj reformi i kolonizaciji koji je Privremena Narodna 
Skupština DFJ jednoglasno usvojila 23. avgusta 1945. godine, 
kolonizaciju Vojvodine podigla na savezni nivo i s njime su u 
prvom redu bila obuhvaćena seoska domaćinstva iz svih djelo- 
va Jugoslavije. Koliko je nova vlast studiozno i na vrijeme 
planirala čitavu organizaciju nove agrarne politike i kolonizaci- 
ju jugoslovenske žitnice govori i činjenica da je, čak prije nego 
su okončana ratna dejstva na prostoru Jugoslavije, u 
Privremenoj vladi DF Jugoslavije od 7. marta 1945. godine 

uspostavljeno i Ministarstvo kolonizacije na čelu sa ministrom 
Sretenom Vukosavljevićem. Narodni heroj Krsto Popivoda je u 
periodu od 1946. do 1948. godine bio predsednik Komisije za 
agrarnu reformu i kolonizaciju u vladi FNRJ. U procesu 
priprema za kolonizaciju za sve republike su određene kvote, tj. 
broj porodica koje bi trebale da budu preseljene u Vojvodinu. 
Kvota koju je dobila NR Crna Gora je bila 7.000 porodica. 
Primjenom Zakona obezbijeđen je i zemljišni fond za 
sprovođenje agrarne reforme i kolonizacije, kao i za formiranje 
velikih državnih poljoprivrednih dobara. Ukupno 1.600.000 
hektara plodne vojvođanske zemlje podijeljeno je na 66.000 
kolonista, 70.000 bezemljaša, više poljoprivrednih dobara i 
drugih ustanova. 

Po završetku Drugog svjetskog rata, brojčano veoma zastu- 
pljena nacionalna zajednica Njemaca u Vojvodini smanjena je 
za 90 procenata. Po popisu iz 1941. godine u Vojvodini je živje- 
lo 318.259 Njemaca, a na prvom posljeratnom popisu, 1948. 
godine, 31.821. Razlozi su brojni i iz percepcije istorijskog 
trenutka razumljivi. Vojnička pogibija, bježanje, protjerivanje, 
asimilacija, etnička mimikrija... 

Iz Drugog svjetskog rata Crna Gora je izašla sa procentualno 
najvećim gubicima među južnoslovenskim državama. Rasipanje 
stanovništva Crne Gore, prepolovljenog tokom 

nekoliko decenija XX vijeka, nastavljeno je nakon 
oslobođenja i stvaranja nove Jugoslavije preseljevanjem njenog 
najvitalnijeg, revolucionarnog dijela u Vojvodinu. 

U jesen 1945. godine otpočelo je najveće plansko iseljavanje 
u istoriji Crne Gore. Crnogorci su u najvećoj mjeri kolonizovani 
na prostoru srednje Bačke. U mjestima predviđenim za naselja- 
vanje porodica iz Crne Gore nalazilo se 7.860 useljivih, od 
ukupno 9.971 napuštene kuće. Prednost prilikom dobijanja 
prava na kolonizaciju su imale porodice boraca i palih boraca 
Jugoslovenske armije, invalidi NOR-a i siromašne seljačke 

Mapa puta crnogorskih kolonista 


porodice. Iz Zelenike su kolonisti posebnim kompozicijama 
vozova ,,bez voznog reda“ putovali dolinom Neretve, Bosne i 
Save. U Inđiji i Staroj Pazovi su se iskrcavali i zatim mijenjali 
pravac, u zavisnosti od krajnje odredišne tačke. To putovanje je 
u uslovima poslijeratnih loših saobraćajnih prilika bilo veoma 
dugo i naporno i trajalo je od 10 do 12 dana. Revolucionarni duh 
crnogorskih iseljenika, entuzijazam i vjera u bolju budućnost 
ogleda se i u događaju od 11. novembra 1945. godine, kada se 
vozni transport zaustavio u Vinkovcima i kolonisti obavili 
građansku dužnost glasajući za novu vladu DFJ. 

U Sekić, mjesto kome su novi stanovnici promijenili ime u 
Lovćenac da ih podsjeća na stari kraj, naseljavani su iseljenici iz 
cetinjskog i barskog sreza, a u susjedni Feketić iz bokoko- 
torskog sreza. U Vrbas kolonisti iz nikšićkog, a u Sivac iz plje- 
valjskog i bjelopoljskog sreza. Kolonisti iz kolašinskog sreza 
naseljavani su u Veprovac, kome mijenjaju ime u Kruščić, po 
narodnom heroju iz svog kraja Vukmanu Kruščiću. Crvenku 

dobijaju iseljenici iz danilovgradskog sreza, a u Kulu se kolo- 
niziraju iz više crnogorskih srezova. U Zmajevo i Ravno Selo se 
doseljavaju iseljenici iz podgoričkog, a u Bačko Dobro Polje iz 
šavničkog sreza. Toržu dobijaju kolonisti iz beranskog i 
andrijevičkog sreza i ime naselja mijenjaju u Savino Selo, po 
narodnom heroju Savi Kovačeviću. Sva nabrojana mjesta danas 
su administrativno smještena u tri opštine geografski naslonjene 
jedna na drugu, Mali Iđoš, Vrbas i Kula, i predstavljaju prostor 
sa najvećom koncentracijom crnogorskih iseljenika u cjelokup- 
noj crnogorskoj dijaspori. 

U Vojvodinu je tada naseljeno ukupno 6681 crnogorska fa- 
milija, od čega 6043 iz matične domovine i 638 iz drugih djelova 
Jugoslavije. To je ukupno iznosilo 38450 Crnogoraca i zaslužuje 
epitet iseljavanja epskih razmjera, imajući u vidu da je to pred- 
stavljalo više od 10% tadašnjeg ukupnog stanovništva Crne Gore. 

Danas, 70 godina kasnije, u Vojvodini još uvijek živi značajan 
broj učesnika istorijske kolonizacije, ali stasava i treća gen- 
eracija potomaka crnogorskih gorštaka koji su rođeni u ravnici. 
Crnogorski antifašizam čini neraskidivu vezu između 
crnogorskih kolonista i njihovih potomaka u Vojvodini i matične 
države Crne Gore. Ta veza će trajati dokle god u novim pokol- 
jenjima postoji sjećanje i poštovanje na Njegoševe riječi 
ispisane na spomeniku palim borcima NOB-a u centru 
Lovćenca: „Blago tome ko dovijek živi, imao se rašta i roditi“. 


Poema o seobi revolucionara koji je kumovao Lovćencu 


Radovan Savov Stevović (1910-1989), predratni komunista, 
revolucionar i pjesnik, nosilac Partizanske spomenice 1941. 
godine, bio je jedan od vođa kolonizacije Crnogoraca u 
Vojvodinu. Rođen u siromašnoj seljačkoj porodici u selu Kobilji 
Do, u kamenim Cucama u Katunskoj nahiji, osnovnu školu je 
završio na Trešnjevu i gimnaziju na Cetinju. 

Radovan S. Stevović 


Prije Drugog svjetskog rata sarađivao je u opozicionim 
časopisima: Težačko pravo, Naša brazda i Radnički tjednik. 
Nakon oslobođenja, svoje priloge objavljivao je u listovima: 
Pobjeda, 4. jul, Cetinjski List i Politika ekspres. Objavio je 
knjige: Tragom borbe proletera, Pjesme, Poema o seobi, 
Ratnicima palim za slobodu i Pjesme za djecu. Roman 
Biografija jedne žene, koji je u rukopisnoj zaostavštini ostavio 
svom najmlađem đetetu — dr Zagorki Kalezić, će povodom obil- 
ježavanja 70. godina od kolonizacije biti objavljen do kraja 
godine u izdanju Udruženja Crnogoraca Srbije ,,Krstaš“. 

Radovan Stevović je promijenio ime Sekiću u Lovćenac koji 
postade simbol crnogorstva u Vojvodini, kao što je Lovćen od 
iskona simbol svekolikog crnogorstva. 

Radovan Stevović je sahranjen je uz vojne i civilne počasti u 
Lovćencu 1989. godine. 

Poema o seobi 


Nad Lovćenom i Orjenom 
Oblaci se gomilaju 

I planinskoj okolini 

Neki tmurni izgled daju. 


Grabi Rade prečicama 
Preko krša i omara, 
Na tren stane, obazre se, 


Sam sa sobom razgovara: 


„Da 1 ću ići il ne ići?“ 
To ga tišti, kopka, dira — 
Kako ovo da riješi? 


Sam sa sobom razabira. 


„Moram selit s ovom đecom, 
Tu mi nema kolebanja 
Kako ođe da živimo 


Na zgarištu bez imanja?“ 


U mislima zaboravi 
Da se domu već primako, 
Iz misli ga prenu, trgnu, 


Najstariji unuk Marko. 


S ramena mu torbu skide, 
Ponudi mu stolovaču. 
Taman Rade što je sio — 


Ispred vrata glas se začu. 


Pita Stojan gledajući, 
Svog komšiju starog Rada: 
„Novosti nam pričaj kakve 
Iz Cetinja našeg grada. 


Da l’ vijesti stižu dobre 
Od prijestolnog Beograda? 
Šta će s nama, seljacima, 


Partizanska nova Vlada? 


Da l’ boljitka ima kakvog 
Ili neke dobre nade, 
Da se nama seljacima 


Obećano pravo dade? 


Je l’ istina da se priča 
Da se dijele neke liste, 
Da za Banat, Srem i Bačku 


Pišu mnoge koloniste?“ 


„Istina je reče Rade — 
Tu vam braćo laži nema, 
Saznao sam u odboru — 


Kolona se prva sprema. 


Pa sam i ja riješio 
S porodicom poć sa srećom. 
Ako s prvom sad ne stignem 


Poć ću s drugom ili trećom. 

Rješio sam, moram ići, 
Ovoj đeci život treba, 
Nek u svijet srećan idu 
Đe će imat parče hljeba. 


yipo 


Dvades' treće odselili 
Na Kosmetu, pored Drima, 
Tu su pred rat gazde bili. 


A ođe su, dobro znate, 
Siromaštvo bili puko, 
Otac im je ko kubikaš 
Putevima šoder tuk?o. 


Žao im je bilo poći, 
Nužda goni te se mora, 
Junačka je al? neplodna 


Ova naša Crna Gora. 


Kakav nam je ovo život? 
Na krševe ove gole 
Daleko smo od svačega — 
Od bolnice, puta, škole. 


Zlu smo svakom na udaru, 
Mećavama, gromovima, 
A pola nas danas evo 


S popaljenim domovima. 


Ne napuštam laka srca, 
Moje male njive ove, 
Kuću ovu i kućišta 
Kolijevku i grobove.“ 


Podiže se Stojan malo 
Pa će na to reći Radu: 
„Znaš što sam ti savjetova? 


kad si poša u brigadu? 


Da ne ideš i ne vodiš 
Cerku i tri tvoja sina, 
Bješe zemlja načičkana 


Od rovova, praha, mina. 


Moj ti savjet izgledaše 
Na izdajstvo da miriše 
Ja ošetih, pa odustah, 

Te ne rekoh jedne više. 


Sad ti opet savjetujem — 
Okani se toga puta, 

U tuđini zapeta je 

Sa otrovom strijela ljuta. 


Što će tebe put daleki? 
Što će tebe Vojvodina? 
Za tebe je ovo život — 


Ova šuma i planina. 


Budi ođe đe druguju 

Vuci, munje, grom i zmije. 
I još stvari drugih bezbroj 
Što planina ova krije. 


Ođe su nam naši stari 
Ratovali ka junaci, 

Na dževerdar kleli su se 
Otadžbini — miloj majci. 

Boriše se vjekovima 

Za čast, ponos i poštenje, 
Za oružja svoga slavu, 
Mrtve pretke, ovo stijenje. 


Bez uzdaha, suza, plača, 
Predaka nam smjele majke 

S blagoslovom i sa pjesmom 
Slale u boj jedinjake. 


Nemoj ići, poslušaj me, 
Vojvodini, novom kraju 
Živi ođe k'o do sada 


U rodnome zavičaju. 


Tamo nema čistog zraka, 
Zdrave vode ni planine, 
Beskrajna je to ravnica 


Puna vlage i prašine. 


Sunce zađe i izađe 
Ko iz zemlje iz šenice, 
Tamo ti je sve drukčije — 


Trava, zemlja, vazduh, tice. 


Ni aluga nema gustih, 
Ni litica, ni omara, 
Stabljike se bilja lože — 


Cerovoga nemaš žara 


Od toplote takve, brate, 
Nećeš imat? skoro ništa, 
Kad viđeti nećeš moći 
Sjajni plamen sa ognjišta. 


Kuće tamo ne valjaju, 
Sve su mahom od naboja, 
A ni jedna od kamena 
Kao što je ova tvoja. 


Ni narod ti nije tamo 
Kao što smo mi gorštaci, 
Okani se, nemoj ići, 


To nijesu dobri znaci. 


Jezik drugi tamo vlada, 
Promjenljiva, slaba klima, 
Boleština raznih ima — 


Cas je žega, a čas zima. 


Mi smo dobro upamtili — 
Starijih su ljudi riječi, 
Da prijatelj, kum nit" brat 
Od komšije nije preči. 


Ne ljuti se ti na mene, 
Ljubav nam je obilata — 
Na tebe ću uspomene 


Sačuvati k*o na brata. 


Na istinskog prijatelja, 
Na komšiju i na druga 
Zbog rastanka, Rade, našeg 
Na srcu mi neka tuga. 


Ja ti, brate, tamo neću, 
Ne bih tamo odselio 
Da mi dadu ravnu Bačku 


Ili Banat i Srem cio. 


502 MATICA, br. 63, jesen 2015. 


www. maticacrnogorska.me 


Crnogorci u Vojvodini nakon 70 godina 


Ja živjeti ne bih moga’ 
Da ne gledam brda ova, 
Da mi dadu Vojvodinu 
Il’ Dukađin do Kosova. 


Kako li je ljeti ođe 

Kada čovjek pogled baci 
Put Kapele i Lovćena, 
Kad sunčevi bljesnu zraci. 


Sve se kupa i preliva 
U jutarnje rumenilo — 
Ove šume i planine 


I njihovo zelenilo.“ 


»Luđu slušaj svoju sviđaj, 
Narodna je poslovica“ 
Uđede se u razgovor, 


Radov otac mračna lica. 


„Odili su Crnogorci 
Po zemljama Amerike, 
Da zarade koru hljeba 
U rudnike i fabrike. 


Vraćao se mnogi nije, 
Ostaviše kosti tamo, 
Rudnik zlata na Aljasci 
Koliko ih uze samo! 


Svak za sebe zna najbolje 
Što mu vrijedi, što mu treba, 
Istina je mi svi znamo 


Svako zlo nas ođe vreba. 


Glad, bijeda, siromaštvo, 
Trzavice i ratovi, 
Još nedaća s njima mnogo, 


Pretežak je život ovi. 


Mi mislimo oprobati, 

S porodicom poć’ za Bačku 
Napuštiti Crnu Goru 
Slobodarsku i junačku. 


Ko ostaje — nek ostaje, 
Ostanak mu srećan neka — 
Niko ne zna braćo moja 


U životu što ga čeka.“ 


Ukućani i komšije 
Užurbano već tovare 


Svo pokućstvo svoga doma 


Na dva konja i magare. 


Puno stvari i sitnica 
U torbice Mara meće, 
Izanđale, masne krpe 


U marame i u vreće. 


U antrešelj stavila je 
Putnu spremu i krompire. 
Blanja, pila i teslica, 
Iz prtljaga toga vire. 


Još alata sitnog drugog, 
Kojekakve starudije, 
Još oružja ima raznog, 


U starinske skrinje dvije. 

Puške kratke i kolaši, 

Čuturice i gas-maske, 

Poljski kazan i porcije 
Bivše sile talijanske. 


Dževerdara i kubura 
Sablja jedna iz Damaska, 
Na Vučji Do ugrabljena 
Kad izgibe vojska carska. 


Od čistoga srebra ćemer, 
Pozlaćene toke sjajne, 
Jatagani i kolajne 


I antike neke strane. 


Ima hrpa povelika 
Od ordena i medalja 
Za vrline, revnost, hrabrost, 


S ukazima cara, kralja. 


Te su skrinje dosta stare, 
Na jednoj je šara dvjesta, 
U miraz je baba dobi 
Kad je došla k*o nevjesta. 


U stanju je dosta dobrom 
Izbišala niđe nije, 

U njoj baba čuvala je 
Pod ključ bocu od rakije. 


Pazila je ovo baba 

I skrivala po pećina, 
Čuvala ih memle, vlage, 
Od pljačkaša i tuđina. 


Viknu đede „Anu, Maro, 
Spremaj brže ovu đecu, 
Ogrni ih i utopli 

U šatoru i velencu.“ 


Zavežljaje đede pipa: 
„Ođe možeš još da staviš, 
Gusle dajte, ođe mogu, 


sx ce 


Nemoj da ih zaboraviš. 


Đed poziva malu Vuku: 
„Daj dijete đedu ruku. 
Sa mnom će te imat muku 


Star sam, grdan, mene kuku.“ 


Ruke suve, kosa sijeda, 
Primiče se pa zastade, 
Skide kapu, u prag gleda 
Niz lice mu suza pade. 


Prag poljubi, pomilova, 
Na rodnu mu kuću dragu 
Pokloni se, pa šapuće 
„Zbogom ostaj mili pragu. 


Višnjemu se molim bogu 
I njegovoj moćnoj sili, 
Vjetrovima, gromovima; 


U pomoć ti vazda bili. 


Preko tebe prekrakaše 
Ravno evo šest pasova, 
Od kada te postavila 
Ruka mojih prađedova. 

U pjesmi si opjevana, 
Branili te moji stari, 
S mazgala ti i prozora 


Grmjeli su dževerdari. 


Pod snijegom krov ti pada, 
Zažižale tuđe vojske — 
Služila si za odbranu 


Hrabre čete crnogorske. 


Žene su te pokrivale 
Bukovinom i paprati, 
Čekajući s djecom tako 


Dok se s vojne vojska vrati. 


K'o za inat ili drugo 
Dva puta te munja gađa, 
Svemu ovom odoljela 
Zidova ti tvrda građa. 


Dvadest i pet nosila su 
Prenešena preko tebe, 
Tu na strani i u ratu 


Ne računam ja pogrebe. 


Ja te evo sad napuštam 
Nek mi grijeh Bog oprosti, 
Ovo nebo ovaj kamen, 

U tuđ svijet nosim kosti.“ 


Sad kolona krenu ova 
Preko brda i dolova, 
Potištena sa suzama 


U naselja pođe nova. 


Žagor, graja, pozdrav, suze, 
Kolona se sporo kreće, 

A pas Bjelov pred kolonom 
Provlači se kroz drveće. 


I on ti je eto tužan 
Kod komšije što ostaje 
Na mah stane i razgleda, 


Sjetno gleda i ne laje. 


Omladina i komšije 

Na ruci se našli Radu 
Priječcem ga ispratiše 
Dok na tvrdu siđe džadu. 


Blizanaca dvoje nose 
Na začelju u naramku 
Mara nosi Slobodana, 
Komšinica Slobodanku. 


Najstariji sinčić nosi 
Uramljene mrtvih slike, 
A sinovac mlađi, Mirko, 
Pripasao redenike. 


Razleže se okolina 

Od galame, graje, vike, 
Odojčadi dvoje plaču 
U čađave kolijevke. 


Mlađe se je sad rodilo 
Pri svršetku samog rata, 
To je mala sirotinja 


Radovoga mlađeg brata. 

U boju je poginuo, 
Na samome kraju rata, 
Imao je zvanje tada 


Partizanskog komadanta. 


Za milijem bratom Rada 
Srce boli, plače, pati, 

Snaha mu je odveć mlada — 
Mogla bi se preudati. 


U koloni ovoj sada 
Ośeća se tuga neka, 
Putnici se dozivaju, 
Glas dopire iz daleka. 


Unuka mu konja vodi — 
Đede jaše na Malina. 
Nikad đede nije prije 


Silazio sa planina. 


Nije gleda’ kamione — 
Nit" gazio kakvu džadu — 
Nije gleda’ željeznicu, 
Nit" u kojem bio gradu. 


Čobanin je đede bio, 
On radio nije ništa 

Uz diple je svirat znao 
Kod ovaca u plandišta. 


A ljeti je, kod ovaca, 
Snježanice pio vode 
lo sira i skorupa, 
Borovnice i jagode. 


Gleda’ šumu, zelenilo, 
Svod nebeski, svjetloplavi 
U bukovom leža’ hladu 
Udisao vazduh zdravi. 


Ratovi mu odnesoše 
Pet sinova i tri brata, 
Šest unuka ka’ šest vila 
Pošljednjega dade rata. 


Hitri Malin brzo kaska, 
Ravnicom se sada kreću, 
Na džadi se jasno čuju 
Kamioni kako brekću. 


Pa ušima Malin striže, 
Striže, streca i zazire, 
Malu Vuku stalno vuče — 
Snažni konj se odupire. 


Cas se propne, čas se trene, 
Pa u stranu naglo skrene. 
Đede viče — „Stan? dijete 


Taj će đavo slomit mene.“ 


Sad nastade prava trka — 
Svako grabi ko će prije 
Blokiraše ka? na juriš 
Kamiona tri krntije. 


Sve prestiže jedno drugo — 
Razdragano vrište đeca, 
A invalid teški Mašan, 


Na vještačku nogu kleca. 

Na stranice od šasija 
Tragovi se vide rata, 
Na stotine ima rupa, 


Od kuršuma i granata. 


„Dajte prvo kolijevke.“ 
Šofer — vojnik naređuje 
Galama je, plač i vika 

On u bradu nešto psuje 


„Šta ste stali k?o drveni 
Dajte starce, đecu gore — 
Požurite brže, brže. 


Jer mi benzin sav izgore.“ 


Pa prihvata starce, đecu 
Sve to radi hitro vješto, 
Đede gleda u daljinu — 


Pa razmišlja krupno nešto. 


Starački se lijeno kreće 

I starački pogled skreće. 
Štapom kucnu spravu sivu, 
Što se trese, dimi, brekće. 


Utiša se žagor, graja 
Od motora strašne buke, 
Krenu eto prva grupa 
Niz strmine i okuke. 


S upravljačem spretno rade 
Šoferove snažne ruke, 
AP s krntijom ovom ima 


Mnogo znoja, patnje, muke. 


Svi putnici mahom stoje 
Na šasije đeca vise 
Ispred sebe dolje vide — 


Provalije i ambise. 


Sirena se snažna čuje, 
Na opasnost opominje, 
Pošlje dosta sati vožnje, 


Ukaza se more sinje. 


Neku priču započinje 
Sa ženama jedan čiča 
A bez desne ruke student, 
O seobi davnoj priča: 


„Znate kad je nekad davno 
Čarnojević Arsenije 

U krajeve poša' nove, 

I odveo familije. 


Nedavno je Petar sveti 
S slobodarske ove grude 
Put Srbije i Odese 

U seobe slao ljude. 


Sa razlikom od nas, sada, 
Što su oni išli pješke 
A strani im diplomati 


Napravili smetnje teške. 


Bez milosti, sažaljenja, 
I bez srca i pravice 
Vraćali su nazad ljude 


Iz Bosfora, sa granice 

Bez milosti, duše, srca 
Radili su ovo vješto 
Diplomatski i lukavo 
Da dobiju od tog nešto.“ 


Pristigoše Zelenici, 
Na obalu plavog mora 
Na pola je puta ona 
Dubrovnika i Kotora. 


Do teretne njene luke 

Naljegla je uska pruga, 

A pored nje načičkani 

Džak, zavežljaj, drug do druga. 


U grupama Sede stari 
Na omote i na dronjke, 
A mladići ispod oka 
Pogleduju na đevojke. 


Jedan mladić zagleda se, 
U đevojku crnooku, 

Pa pomisli — uskoro ću, 
Zaprositi tu devojku. 


Uprte su mahom oči, 

Put Savine manastira, 

Od kud treba, svakog časa, 
Da pristigne mali „Ćira“. 


Što je više te ga nema — 
Začuđeno svako gleda 
Kako saznat? kad će stići 


Kada nema voznog reda. 


Godine su ratne bile, 
Borba nije bila laka 
Porušeno, opljačkano, 
Oskudica voznog parka. 


Jedni pilje u pučinu, 
Oni drugi u svod plavi, 
Al u smiraj sunca evo 


Sirenom se ,,Ciro“ javi. 


U susret mu masa pođe — 
Pokreću se s mukom stari 
Gomila se zatalasa, 


Na brzine kupe stvari. 


Deset stočnih vagona su 
Zakačeni s malim ,,Cirom“ 
Sumorno li izgledaju 


Otvorena vrata širom. 


Zar u njima putovati 

U mjesece zimske ove, 
Dok u krilo oni stignu 
Postojbine svoje nove? 


Ćebad, torbe, struke, vreće, 
Prekrile su pod vagona, 

A okolo, uz zidove 

Druge stvari do plafona. 


U stanici na peronu, 
Lijevom stranom kolosjeka 
Mnoštvo đece, polugole 

I čupave, gladne, čeka. 

Šarolike haljinice, 

Od šatorskih, raznih, krila, 
Padobranskog kakvog platna, 
Nevješta ih ruka šila 


Kroz cipele isprskale 
Prstići im mali vire 
UNRIN poklon našoj đeci 
Neke tjesne, neke šire. 


Od sirove, tanke kože 
Sa oputom opančići, 
Od šinjela i ćebadi 
Prekrojeni kaputići. 


Al uprkos svega ovog, 
Nestašluk se đečji krije, 
Neku igru zametnule 
Đevojčice male dvije. 


Vođa puta snabdjeven je 
S dokumentom naše Vlade, 
Vlast civilna ili vojna, 


Svaku pomoć da mu dade. 


U vagonu nalazi se 
Jedna mlada bolničarka, 
Oskudna je s ljekovima 
AP je stara partizanka. 


Osoblje je na mašini, 
Od junačke kršne Like, 
Đe se rodi Tesla slavni, 
Pronalazač elektrike. 


Odmaklo je komad noći, 
Spustilo se davno veče. 
„Braćo moja i drugovi“, 


Jedan stari ratnik reče; 


„Srećno novo naseljenje, 
I put srećan ja vam želim, 
Za rodnijem zavičajem 


Ja sa vama tugu djelim 


Napuštate Crnu Goru, 
Na međama posne njive, 
Napuštate prag, ognjišta, 
Ove tvrde stijene sive. 


Odlazite Vojvodini, 

Na njezina žitna polja, 

Tu će biti više hljeba 

I budućnost mnogo bolja.“ 


Stroga lica, ratnik stari, 
Ordenje mu krasi grudi. 
Na nosila snaha svekra, 


Sa napitkom nekim nudi. 


Sudbinom je ljudi zovu — 
Neki kažu: viša sila. 
Unesoše jednog starca, 


Na izdisaj na nosila 


Tri je rata preturio, 
Osamdeset ljeta više 
U voz eto sad umire, 


Sapće nešto i izdiše. 

Supruga mu riječi mami 
Da mu na smrt želje čuje — 
Dotle crni pauk kleti 


Kobnu mrežu smrti snuje. 


Ko će znati il pogodit’, 
Što sudbina ljudska krije — 
Dom je rodni napuštio, 

A u novi stiga’ nije. 


Leluja se i povija 

Tanki plamen voštanice, 
A niz lica teku suze 
Rasplakane porodice 


U vratima starac jedan, 
Zatvoriti vrata ne da 

Na istok mu pogled luta, 
Vrh Lovćena da ugleda. 


Skotrlja se kradom suza, 
Niz staračko, blijedo lice 
„Zbogom reče; rodni kraju, 
Tvrda brda i glavice. 


Zbogom šume i planine. 

I rijeke i potoci, 

Zbogom mila kolijevko, 
Zbogom braćo Crnogorci.“ 


Ravnomjerno kloporanje 
Točkova se jače čuje, 
Sivocrne kolutove 


S varnicama ,,Ciro“ bljuje. 


Sirena mu noć probija, 
Strminom se sporo penje, 
Sa naporom kroz mrak mili, 


Ko ranjenik teški stenje. 


U posljednjem vagonu je 
Vezan brdski konjić mali, 
U gužvi ga na brzinu, 


Ko zna kako utrpali. 


Domaćin ga neki dobri — 
Ostaviti htio nije 
Čas se ritne il zarže, 


Il’ kopitom u pod bije. 


Nikad niko saznat" neće 
Šta sve ovaj prtljag krije, 
Da u tuđe ko zaviri — 


Ili neće il’ ne smije. 


Neki mangup šaljivčina 
Izmislio priču vješto — 

U prtljagu da se njinom 
K'o mitraljez skriva nešto. 


U njegove vjernost priče, 
Da bi bila vjera jača — 
Neki mlađi potvrdiše, 


Možda ima i bacača 


Kroz zidove od vagona, 
Uvlače se svrdla ledna 
Gladno dijete, rasplakano 
Dojkom nudi majka jedna. 

U krila su zaklonili, 
Unučiće, bake, deke, 
Majke grudi naslonile, 
Na čađave kolijevke. 


Za milijem zavičajem 

Svi stariji kriju suze 

U to guslar, mladić jedan, 
Iz prtaljaga gusle uze. 


Pa zapjeva pjesmu davnu, 
Iz vremena hajdučije, 
Kada su se u Kunaru 
Uhodile čete dvije. 


Udruženi klopot, škripa, 
Od drveta i metala, 


Smiješana s đečjim plačom 


Melodija od gusala. 


U jednome od vagona, 
Prepirka se žučna vodi, 
Vrijeme njinog iskrcanja 
Ko će bolje da pogodi. 


Neko reče: Tvrdim, ljudi, 


U vozu smo tri i više, 


Na izmaku voda, hrana. 


Udarilo nevrijeme, 
Mraz ledeni kako briše, 


A bolesnih i nemoćnih 


Svakim danom sve je više. 


Stić" nećemo za pet dana — 


Presijedat dvaput treba, 
Tu je snijeg, noći duge, 
Mostovi su porušeni, 
Pokidane svuda pruge. 


Neretva se isprječila, 
Brza, mutna, valovita, 
Pjenuši se u virove 


I pomamno k moru hita. 


Uvijene, izlomljene, 
Konstrukcije mosta vise, 
Sredina mu potonula 


U virove i ambise. 


Pored pruge i mostova, 
Svud bunkeri od betona, 
Pokidane žice vise, 

Sa stubova telefona. 


Krateri su teških bombi 
Zatrpali pružne šine, 
Krajevi im štrče, vire, 


Iznad njene površine. 


Na ovome mjestu skoro, 
Vodila se bitka glavna, 
Za odbranu ranjenika 


Dva mjeseca puna dana.“ 


Od putnika neko reče: 
„Ala teče silovito — 

Četrdeset treće tu je — 
Prevario Švabe Tito.“ 

Gradić Konjic ostaviše 

Uz Igman se voz sad penje, 
Zubastijem kolosjekom 
Dimi, šišti, hukće, stenje. 


Ovuda su Proleteri 
Po snijegu i po mrazu; 
Zalili su svojom krvlju 


Svaki kamen, svaku stazu. 


Voz se kreće sada brže 
Sarajeva evo grada, 
Đe sa punim revolverom, 


Srete Princip Ferdinanda. 


Principovi vreli hici, 
Ispaljeni tog momenta, 
Uvukoše u rat strašni, 

Sve narode, skoro, svijeta. 


No atentat sarajevski, 
Razlog rata bio nije 
Već namjere osvajača 


Stanje pravo da prikrije. 


U stanicu teretnu ih 
Manevarka crna gurnu, 
Snijeg sitni padat poče, 


S njim sjeverac ledan dunu. 


Svi putnici srodili se 
U veliku porodicu, 
Iscrpljenost, glad i nemoć 


Na njinome vidiš licu. 


Izmiljela iz vagona 
Ta velika porodica — 
Tog momenta raščišćaše 


Teren vojna jedinica. 


„Gledaj ovu pilež reče; 
Odgovorno vojno lice, 
Preuzmite ručak odmah; 


Moj i moje jedinice. 


Što toliko oklijevate, 

Radi čega, šta vas čudi? 

U ratu smo dijelili 

Komad proje na vod ljudi.“ 


U vagonu redar svakom — 
Da se brine, stara, pazi, 
Da ko ne bi izostao 


Ili koga voz ne zgazi. 


Opjevati ne umijem 
Njine patnje i nevolje — 
Prekrcanje iz dva maha 


To će neko mlađi bolje. 


Kad o tome sad razmišljam, 
Viziji mi mojoj smeta — 
Kad se sjetim sitne đece, 
Starca od sto sedam ljeta. 


Kako grabe preko pruge, 
Pred mašinom zahuktalom 
Posrćući pred teretom, 

Bake, Majke s đecom malom. 

Gladan konjić njišti, rže, 
Zima jače zube steže 
Pahuljice sitne lete, 

A sjeverac ljuti reže. 


Nabijeni k’o sardine 
Već se voze deset dana — 
Jutros su se dohvatili 


Junačkoga Srema ravna. 


Na njegova minska polja, 
Završnoga okršaja — 

Na hiljade pade borca, 
Sloboda ga skupo staja. 


Svih su naših narodnosti 

Na njem’ borci smjelo pali, 

Sa Sovjetskom svojom braćom, 
Krvcu svoju smiješali. 


Dok čišćahu minska polja, 
Sklanjajući smrti žice, 

Da dotuku Švabu prije 
Partizanske jedinice. 


Sad o Sremu više neću 
Ponositom i junačkom. 
Prijeđoše Dunav ledni 
Voz se sada kreće Bačkom. 


Pipajući štake svoje — 
Kao da se iz sna budi, 
Progovori Mašan glasno; 
„E, ovo je Bačka ljudi“. 


Oseti se živost brzo 
I nastade radost prava. 
Svi ustaše na te r'ječi, 


Nit" ko drijema niti spava. 


Mašina se zahuktala 
Sirena se čuje jače, 
Iz prtljaga Mara uze 


Flašu čiste lozovače. 


Pa je pruži svekru Radu 
Primi svekre ovu flašu 
Da nazdraviš ka umiješ 


Za seobu srećnu našu. 


Radostan je primi Rade 
Pomilova rukom flašu 
„Ja zdravicu dižem, reče: 


Za seobu srećnu našu. 


Draga braćo, drage sestre, 
Kćeri moje i sinovi, 
Vi nejaka đeco mila 


Zavičaj nam srećan novi. 


Volimo se toplo, bratski 
Nek nam sloga bude jaka, 
I neka nam uv'jek bude 


Na um Crna Gora — majka. 


Nov zavičaj voljet će te 
Kao žarko sunce s neba 
Za nj živote svoje dati 
Ako nekad to ustreba. 

Zvučijahu ljudske riječi 
Starog Rada u zdravici 
Mašina se s dugim piskom 


Zaustavi u stanici. 


Na staničnoj zgradi tvrdoj 
Pored krošnje starog stabla 
Sa Sekićem — Feketićem 
Ispisana stoji tabla. 


Hitra kao po komandi, 
Sva se vrata otvoriše 
U njima se kolonisti, 


Zagrljeni pojaviše. 


Leš starca su podignuli 
Omladinci na rukama, 
Sudbinu mu oplakuju, 


Prijatelji sa suzama. 


Nek naraštaj mlađi znade, 
Ti mu pjesmo moja kaži; 
Ratnici mu stari evo, 


Na počasnoj stoje straži. 

